**PRM: Sametingsrådet har gitt støtte til to nye fiskeriselskaper**

Hauge Fishing AS i Tana har fått 300 000 kroner til kjøp av fiskefartøy og -redskap. Selskapet er nyoppstartet og skal drive med fangst og fiske med utgangspunkt i Varangerfjorden.

Holmgren Kystfiske AS fra Kvalsund i Hammerfest har fått 290 000 kroner til kjøp av fiskefartøy og -redskap.

Både Tana og tidligere Kvalsund kommune ligger innenfor Sametingets virkeområde, noe som gjør at selskaper herfra kan søke tilskudd til kjøp av fiskefartøy fra Sametinget.

* Vi er glade for å kunne støtte disse nyetableringene med tilskudd og tror investeringene vil bidra til økt sysselsetting og verdiskaping i vårt virkeområde, sier Sametingspresident Silje Karine Muotka (NSR).

For intervju eller spørsmål, kontakt sametingspresident Silje Karine Muotka (NSR), tlf. +47 984 87 576, silje.karine.muotka@samediggi.no